b'\n_START_ARTICLE_\nWolfgang Schellmann\n_START_PARAGRAPH_\nWolfgang Schellmann (2. maaliskuuta 1911 \xe2\x80\x93 22. kes\xc3\xa4kuuta 1941) oli saksalainen everstiluutnantti, lent\xc3\xa4j\xc3\xa4-\xc3\xa4ss\xc3\xa4 ja rautaristin ritariristin saaja toisessa maailmansodassa. H\xc3\xa4n oli syntynyt Kasselissa. H\xc3\xa4n otti osaa Espanjan sis\xc3\xa4llissotaan, jossa saavutti 12 ilmavoittoa. Toisessa maailmansodassa h\xc3\xa4n suoritti 150 taisteluteht\xc3\xa4v\xc3\xa4\xc3\xa4 ja saavutti 13 ilmavoittoa. Operaatio Barbarossan aloitusp\xc3\xa4iv\xc3\xa4n\xc3\xa4 22. kes\xc3\xa4kuuta 1941 Schellmannin Bf 109E t\xc3\xb6rm\xc3\xa4si neuvostoliittolaiseen I-153 "T\xc5\xa1aikaan", jota lensi luutnantti Kuzmin. Kuzmin sai r\xc3\xa4j\xc3\xa4hdyksess\xc3\xa4 surmansa. Schellmannin onnistui hyp\xc3\xa4t\xc3\xa4 koneestaan ja laskeutua puna-armeijan alueelle. H\xc3\xa4n yritti palata omien linjoille mutta j\xc3\xa4i kiinni. NKVD:n joukot ampuivat h\xc3\xa4net l\xc3\xa4hell\xc3\xa4 Grodnoa.'